Diari Oficial de la Generalitat Valenciana


Sumari del DOGV 4944, del 11-02-2005 (2005/874)

RESOLUCIÓ de 14 de gener de 2005, de la Direcció General de Treball i Seguretat Laboral, per la qual es disposa el registre i la publicació de l'Acord sobre revisió salarial per al període comprés entre l'1 de setembre de 2004 i el 31 d'agost de 2005 del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, (Codi núm. 8000115).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/874


Data del document
:   14-01-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * llegum
    * fruit
    * agres
    * envasament
    * fruticultura

RESOLUCIÓ de 14 de gener de 2005, de la Direcció General de Treball i Seguretat Laboral, per la qual es disposa el registre i la publicació de l'Acord sobre revisió salarial per al període comprés entre l'1 de setembre de 2004 i el 31 d'agost de 2005 del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, (Codi núm. 8000115). [2005/874]
  
Vist el text de l'acord, adoptat en data 21 de setembre de 2004, per la Comissió Paritària del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, presentat davant d'esta Direcció General de Treball i Seguretat Laboral el dia 30 de setembre de 2004, sobre revisió de les taules salarials per al període comprés entre l'1 de setembre de 2004 i el 31 d'agost de 2005, del conveni col·lectiu, i vist que s'ha aportat la documentació requerida per a esmenar les deficiències observades i que ha tingut entrada en data 12 de gener de 2005, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'aquesta direcció general, i que siga dipositat el text original de l'acord, amb notificació a la Comissió Paritària.
  
Segon
  
Disposar que siga publicat en el Diari Oficial de la Generalitat Valenciana.
  
València, 14 de gener de 2005.- El director general de Treball i Seguretat Laboral: Román Ceballos Sancho.
  
CONVENI COL·LECTIU DE MANIPULACIÓ I ENVASAMENT DE CÍTRICS, FRUITES I HORTALISSES PER A LA COMUNITAT VALENCIANA
  
PER UGT-FTA:
  
Vicent Raül Arnau Martínez
  
Manuel Bono Donat
  
José Ricardo Gimeno Beneyto
  
Ramón Angel Serra Canelles
  
Rosa Soriano Antonino
  
PER CGT:
  
Francisco José Martínez Serrano
  
Francisco García García
  
Vicente Fenollar Gisbert
  
Enrique Ribes Campos
  
Asesor:Fernando Crespo Champion
  
PER APECA:
  
Joaquin Ferragud Girbes
  
A les 16.00 hores del dia 21 de setembre de 2004, es reunixen a la seu de UGT a València, carrer Arquitecte Mora 7-2n, els membres de la Comissió Paritària del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana, els noms dels quals es detallen al marge.
  
L'objecte de la present reunió és el d'aprovar les taules salarials vigents per a la campanya que s'inicia l'1 de setembre de 2004 i conclou el 31 d'agost de 2005.
  
A l'efecte, una vegada efectuades les deliberacions oportunes, les parts arriben per unanimitat al present
  
ACORD
  
En aplicació del que disposa l'article 7, apartat 2, del conveni col·lectiu, s'acorda revisar els salaris del Conveni Col·lectiu de Manipulació i Envasament de Cítrics, Fruites i Hortalisses per a la Comunitat Valenciana per a la campanya 2004/05, concretament per al període comprés entre l'1 de setembre de 2004 i el 31 d'agost de 2005, amb l'increment salarial general del 3,80% sobre els conceptes salarials, i això sense perjudici de l'aplicació dels increments salarials específics previstos en l'article 7, apartat 3 del conveni.
  
A l'efecte, s'adjunta com annex al present document les taules degudament firmades, que inclouen tant l'increment salarial general com els increments salarials específics aplicables en cada cas. Les dites taules substituïxen les recollides en el text inicial del conveni com annex 3, i es manté íntegrament la resta del text de l'annex mencionat.
  
S'encarrega el dipòsit i registre de la present acta davant la Direcció General de Treball de la Generalitat Valenciana a Fernando Crespo Champion i Olga Morales Salvador.
  
I sense més assumptes que tractar-hi firmen el present document en el lloc i la data que es troba en l'encapçalament.